ΕΠΕΙΣΟΔΙΟ 2: ΑΠΟΔΟΚΙΜΑΣΙΕΣ
Ο καθένας για την πάρτη του!
Κι ο Χαλκ ξυλοφορτώνει τον Χόνκι Τονκ Μαν!
Κοιτάξτε!
Επαγγελματική πάλη.
Πάντα ήταν δημοφιλής, αλλά αναβαθμίστηκε από τα μικρά γήπεδα
και πλέον προσελκύει μια νέα γενιά οπαδών.
Το '84 και το '85 ήταν καθοριστικά χρόνια.
Όλα άλλαζαν γρήγορα.
Η WrestleMania I είχε κάνει μεγάλη επιτυχία.
Ο Βινς ήταν έτη φωτός μπροστά ως προς την προώθηση.
Είχε πιο μοντέρνο προϊόν και είχε μεγάλους σταρ.
Κάποτε παραγνωρισμένη, σήμερα της μόδας.
Το NBC θα ξεκινήσει σύντομα βραδινή τηλεοπτική εκπομπή
που θα συνδυάζει ροκ, κωμωδία και πάλη.
Το Saturday Night's Main Event έπαιζε στο διάλειμμα του Saturday Night Live.
Και είχε μεγάλο αντίκτυπο στην εικόνα του χώρου.
Ήταν πολύ σημαντική υπόθεση που βγαίναμε σε ελεύθερο κανάλι.
Αυτό που αγαπώ, η ζωή μου όλη, η πάλη βγαίνει σε ελεύθερο κανάλι.
Κοιτάξτε!
Θεέ μου!
Ήταν απίστευτο.
Ναι!
Ο Χόγκαν τον σηκώνει στον αέρα!
Αναλογιζόμενος τις καθοριστικές για τον χώρο μας στιγμές,
το Saturday Night's Main Event ήταν τεράστιος θρίαμβος.
Η WrestleMania κάνει τεράστια επιτυχία.
Βγάζουν ακόμη περισσότερες τηλεοπτικές εκπομπές, διοργανώνουν αγώνες.
Κάθε βράδυ κάνουν περιοδεία σε όλη τη χώρα.
Αλλά όλα αυτά τα κάνουν πάνω στις πλάτες των παλαιστών,
που υπερμοχθούν πλέον για να επεκταθεί η επιχείρηση.
Παλεύαμε κάθε μέρα της βδομάδας. Ο κόσμος δεν το ξέρει.
Δεν παίρναμε ρεπό.
Εφτά ημέρες τη βδομάδα, 52 βδομάδες τον χρόνο.
Σου έβγαινε το λάδι.
- Αποκλείεται να... - Έξω απ' το ρινγκ!
Θα ήθελα να μου είχαν δώσει μερικά ρεπό.
Μπορούσαν να είχαν οργανώσει καλύτερα το πρόγραμμα.
Ιδίως στα τέλη της δεκαετίας του '80 ήταν χάλια.
Το πρόγραμμα τώρα δεν είναι πολύ κακό.
Έχουν εγγυημένα συμβόλαια,
δεν αναγκάζονται να εμφανιστούν σε περίπτωση τραυματισμού.
Τη δεκαετία '80,
αν είχες τραυματιστεί και δεν πάλευες, δεν πληρωνόσουν.
Και γι' αυτό πάλευες αν και τραυματίας,
άρα οι τραυματισμοί χειροτέρευαν και έπαιρνες παυσίπονα.
Ήταν βάναυσο.
Αλλά προσπαθούσαν να βγάλουν όσα χρήματα γινόταν
και αυτός ήταν ο τρόπος.
ΜΠΟΜΠ ΚΟΣΤΑΣ
Οι παλαιστές έπεφταν θύματα εκμετάλλευσης.
Δεν ανήκαν σε κανένα σωματείο, δεν είχαν ιατροφαρμακευτική περίθαλψη.
Χρειαζόμασταν οπωσδήποτε σωματείο.
Το επιδίωξε ο Τζέσι Βεντούρα.
Ο Τζέσι Βεντούρα Το Κορμί.
Πριν τη WrestleMania 2,
ο Τζέσι επιδίωξε να ιδρύσει σωματείο και να υπονομεύσει τον Βινς.
Θα φροντίσω ο Βινς ΜακΜάν να πει τα πράγματα με τ' όνομά τους.
Εγώ ήμουν πιστός στον Βινς ΜακΜάν.
Και πήγα και του είπα ότι ο Τζέσι έκανε ιστορίες.
"Προσπαθεί να ιδρύσει σωματείο.
Μια μέρα ένα σωρό παλαιστές θα κατέβουν απ' το ρινγκ στο Μάντισον Σκουέρ.
Σε ενημερώνω".
Ο Χόγκαν πρόδωσε τον Τζέσι
και κάρφωσε όσους ήθελαν να συνδικαλιστούν.
Ο Χαλκ Χόγκαν τον έδωσε.
Ο Χόγκαν τον κάρφωσε.
Ήταν μούφα όλο,
κάτι πολύ γενικό.
Κάτι τύπου "Πρέπει όλοι να ενωθούμε".
Και για να είμαστε ειλικρινείς, κανείς δεν θα ακολουθούσε τον Τζέσι.
Ο Βινς άρχισε να καλεί κάθε παλαιστή προσωπικά
και να λέει "Ξέρω για τη συνάντηση.
Όποιος πάει στη συνάντηση αύριο μένει άνεργος".
Και δεν πήγε κανείς.
Ήταν αναμενόμενο ότι κανείς δεν θα ασχολιόταν.
Δεν θα ενώνονταν. Το έλεγαν οι ίδιοι οι παλαιστές.
"Αν μποϊκοτάρουμε τη WrestleMania,
οι μισοί θα μας πουλήσουν και θα γυρίσουν".
Δεν συνδικαλίστηκαν ποτέ.
Μάλιστα τώρα έχει λιγότερες πιθανότητες να συμβεί από ό,τι εκείνη την εποχή.
Η WrestleMania 2.
Πού κατάντησε ο κόσμος.
Η WrestleMania Ι έκανε τεράστια επιτυχία, οπότε τι κάνεις για να την υπερκεράσεις;
Το βρήκα!
Θα διοργανώναμε αγώνες στη Νέα Υόρκη, στο Σικάγο
και στο Λος Άντζελες.
Τρεις διοργανώσεις σε μία μέρα;
Μάλιστα. Εντυπωσιακό.
Η WrestleMania 2 και οι τρεις πόλεις ήταν σκέτη καταστροφή.
Σύνδεση με τρεις διαφορετικές πόλεις;
Δεν είχαμε τον έλεγχο. Ο Βινς δεν μπορούσε να είναι σε τρία μέρη.
Ορίστε; Έχουμε τεχνικά θέματα.
Και στο τέλος ο Βινς είπε "Αυτό δεν θα το ξανακάνουμε!"
Η WrestleMania 2 είχε επιτυχία, επειδή απέφερε κέρδη
και επειδή δεν ήταν παντελής καταστροφή.
Παρόλο που ήταν εμπορική επιτυχία,
το θέαμα δεν έφτανε στο επίπεδο της WrestleMania I.
Άρα για τη WrestleMania ΙΙΙ αναρωτιόμουν τι να κάνω.
Υπήρχε ένα πολύ μεγάλο στάδιο στο Πόντιακ του Μίσιγκαν.
Με χωρητικότητα 93.000 θεατών περίπου.
Και έλεγα στον εαυτό μου "Μπορείς να τα καταφέρεις;"
Με τη σωστή ατραξιόν θα τα καταφέρναμε. Δηλαδή με τον Αντρέ τον Γίγαντα.
Ο Αντρέ ο Γίγαντας, κυρίες και κύριοι, είναι ο μόνος αήττητος σούπερ σταρ
στην επαγγελματική πάλη.
Χόγκαν εναντίον Αντρέ.
Κουτουλιά, ζόρικα τα πράγματα για τον Χόγκαν.
Αν και είχαν διασταυρωθεί αρκετές φορές,
για να πουλήσουμε εισιτήρια, το προωθούσαμε σαν να ήταν η πρώτη φορά.
Αλλά πώς πείθεις τον Αντρέ να επανέλθει;
Εκείνη την εποχή, η υγεία του Αντρέ τον ταλαιπωρούσε.
Έπρεπε να κάνει σοβαρή εγχείρηση στη σπονδυλική στήλη.
Ο Αντρέ γύρισε μια ταινία στη Βρετανία.
Κάηκες;
Και σκόπευε να αποσυρθεί.
"Έμεινα στον χώρο όσο μπορούσα. Πονάω πολύ, δεν μπορώ να κουνηθώ".
Και ενώ ήταν ακόμη στα γυρίσματα, τον επισκέφτηκα και του είπα
"Θέλω να κάνεις την επέμβαση που αρνείσαι να κάνεις
και να επανέλθεις
και να προσελκύσεις το μεγαλύτερο κοινό στην ιστορία".
Ρωτάει "Πόσοι θεατές, αφεντικό;" Του λέω "93.000".
Και γελάει.
Του λέω "Μιλάω σοβαρά.
Εσύ εναντίον του Χόγκαν και αυτήν τη φορά εσύ θα είσαι ο κακός".
Γιατί δεν ήταν ποτέ ο κακός.
Ήταν πάντα ο καλός.
Το σκέφτηκε και είπε "Εντάξει. Θα κάνω την εγχείρηση".
Είμαι εδώ για έναν λόγο μόνο.
Σε προκαλώ για τον παγκόσμιο τίτλο στη WrestleMania.
Θα δεχτείς ή όχι να τον αντιμετωπίσεις στη WrestleMania ΙΙΙ;
Ναι ή όχι;
Ναι!
Ήταν τεράστια διαφήμιση.
Θέμα συζήτησης σε όλον τον κόσμο.
Ο πρωταθλητής βαρέων βαρών Χαλκ Χόγκαν θα υπερασπιστεί τον τίτλο
ενάντια στον Αντρέ τον Γίγαντα.
Ένα δέλεαρ τόσο ισχυρό, που η WrestleMania ΙΙΙ
θα προσελκύσει το μεγαλύτερο πλήθος που έχει παρευρεθεί ποτέ σε κλειστό γήπεδο
στην ιστορία του κόσμου.
Πουλήσαμε 93.000 εισιτήρια.
Θα έρθουν από Γαλλία, Γερμανία, Αφρική, Νότια Αμερική, Ανατολή
και απ' όλον τον κόσμο.
Κυρίες και κύριοι, καλώς ήρθατε στο υπέροχο Silverdome.
Και καλώς ήρθατε στη WrestleMania ΙΙΙ!
Και τώρα,
η βασίλισσα της σόουλ,
η Αρίθα Φράνκλιν!
Κοίτα, Τζέσι, είναι εξωπραγματικό.
Γράφεται ιστορία σήμερα στο Silverdome του Πόντιακ.
Ο Λιτλ Μπίβερ χτύπησε τον Μπάντι στην μπάκα.
Ο Ράουντι Ρόντι κάνει λαβή σλίπερ.
Από πίσω με μπαστούνι!
Σκάει η μπόμπα!
Έσπασε την κιθάρα!
Μπήκε ο Άλις Κούπερ!
Κρατάει έναν πύθωνα!
Με ένα σημαιάκι καρφωμένο στο ξύλο εξισώνει πλέον το ματς.
Υπήρχαν μεγάλα ονόματα πριν από τον κεντρικό αγώνα.
Αλλά το στάδιο το γέμισαν ο Χόγκαν και ο Αντρέ.
Κάποια στιγμή θα πρέπει να αντιμετωπίσεις την αλήθεια.
Κι εσύ, Αντρέ, ήρθε η ώρα να αντιμετωπίσεις την αλήθεια.
Ο Χαλκ Χόγκαν δεν έχει ποτέ αντιμετωπίσει κάποιον πιο ψηλό, πιο δυνατό
και με τόση ισχυρή θέληση σαν τον Αντρέ τον Γίγαντα.
Ο Αντρέ δεν είχε πει στον Χόγκαν αν θα τον άφηνε να κερδίσει τον αγώνα.
Και ο Χαλκ όλο ερχόταν και ρωτούσε "Μίλησες με τον Αντρέ;"
Και του έλεγα "Ναι". Και ρωτούσε "Και τι είπε;"
Είπα "Δεν θα υπάρξει πρόβλημα".
Δεν μπορούσες να τον αναγκάσεις, ήταν ένας γίγαντας.
Ήμουν στα αποδυτήρια με τον Αντρέ.
Είπα "Αφεντικό, τι θα κάνουμε στο ρινγκ;" "Μην ανησυχείς", είπε.
Και ρωτάω τον Βινς "Τι θα γίνει;
Τι θα κάνω στο ρινγκ;
Θα νικήσω ή θα χάσω;"
Λέει "Ο Αντρέ θα κάνει αυτό που πρέπει". "Δηλαδή;"
Είναι το μεγάλο γεγονός της βραδιάς!
Με βάρος 235 κιλά,
ο Αντρέ ο Γίγαντας!
Και τώρα ο αντίπαλός του,
ο Χαλκ Χόγκαν!
Όταν βγήκα στο Silverdome, δεν πίστευα πόσο γεμάτο ήταν.
Και σκέφτηκα "Ή θα είναι ό,τι πιο εύκολο έχω κάνει
ή θα είναι σκέτη καταστροφή, τίποτα το ενδιάμεσο".
Ο μεγαλύτερος αγώνας στην ιστορία της επαγγελματικής πάλης.
Η ασταμάτητη δύναμη συναντάει το ακίνητο αντικείμενο.
Τεράστιος ο γίγαντας!
Σήκω!
Είχαμε έναν γίγαντα
και έναν άνθρωπο με τόσο ταλέντο, που ήταν σχεδόν υπερήρωας.
Αυτοί οι δύο λοιπόν συγκρούστηκαν. Ήταν εκπληκτικό.
Στη διάρκεια του αγώνα κατάλαβα πρώτη φορά πόσο χάλια ήταν η πλάτη του.
Του είπα "Μείνε κοντά στα σχοινιά",
γιατί ήξερα ότι δεν μπορούσε να σηκωθεί μόνος του.
Και συνεχίσαμε τον αγώνα και ξαφνικά μου λέει "Σλαμ!"
Και λέω "Τι;" κι εκείνος έρχεται καταπάνω μου.
Έκανα σλαμ, έπεσα με το πόδι καλύπτοντάς τον.
Δεν ήξερα αν θα σηκωνόταν στο μέτρημα.
Δεν ήξερα αν θα κέρδιζα ή αν θα έχανα.
Πότε το κατάλαβες;
Όταν ο Αντρέ δεν σηκώθηκε.
Τέλος!
Απίστευτο!
Δεν πίστευα ότι ήταν εφικτό, Γκορίλα Μονσούν!
Εκείνη η στιγμή
είναι πάρα πολύ ξεχωριστή.
Παγκόσμιος πρωταθλητής βαρέων βαρών της WWE
ο Χαλκ Χόγκαν!
Ακούστε την ευφορία!
Ήταν το μεγαλύτερο πλήθος που προσελκύσαμε ποτέ.
Κι είμαι πολύ περήφανος γι' αυτό σήμερα.
Η WrestleMania III
παίζει κρίσιμο ρόλο στη μυθολογία της WWE και του ΜακΜάν
και στην αφήγηση της πάλης.
"Ο Αντρέ ο Γίγαντας έδωσε τη σκυτάλη στον Χόγκαν".
Ο Χόγκαν ήταν ήδη μεγαλύτερος σταρ απ' τον Αντρέ.
Ο Χαλκ Χόγκαν ηλεκτρίζει το κατάμεστο στάδιο!
"Ο Αντρέ ήταν αήττητος".
Πρώτη φορά σε διάστημα 15 ετών που ο Αντρέ ο Γίγαντας χάνει σε αγώνα.
Ο Αντρέ είχε χάσει.
Και ο Αντρέ έξω!
"Ποτέ δεν είχαν κάνει σλαμ στον Αντρέ". Μόνο καμιά 25αριά φορές.
Απίστευτο!
Πάντα λέγανε για 93.000 θεατές, πλέον το πιστεύουν.
Ήταν 93.000 θεατές.
Ήταν 93.173.
Κατέχουμε το ρεκόρ των 93.000 θεατών στο συγκεκριμένο στάδιο.
Έκοψαν 78.000 εισιτήρια.
Δεν ξέρω γιατί αποτελεί σημείο διένεξης στην ιστορία του χώρου.
Η αλήθεια μάλλον βρίσκεται κάπου στη μέση και δεν νομίζω ότι έχει καμία σημασία.
Έναν παλαιστή ή οποιονδήποτε απ' τον χώρο δεν πρέπει να τον πιστεύεις.
Ασχέτως του πραγματικού αριθμού θεατών, η WrestleMania III ήταν τεράστια επιτυχία.
Γράφεται ιστορία στο Silverdome του Πόντιακ στο Μίσιγκαν.
Αυτός ο τύπος έγραψε ιστορία σε όλον τον κόσμο.
Η νίκη φυσικά απογείωσε ακόμη περισσότερο τον Χόγκαν
ως διασκεδαστή, ως αθλητή και ως εκπρόσωπο της φίρμας μας.
Αλλά και η φίρμα εκτοξεύτηκε.
Η WrestleMania III άλλαξε τον χώρο
και με εκτόξευσε στους αιθέρες των σούπερ σταρ.
Ο πιο διάσημος κι επιτυχημένος παλαιστής που έχει υπάρξει.
Το όνομά του και μόνο αποφέρει εκατομμύρια δολάρια.
Στα κλειστά στάδια προσελκύει μεγαλύτερα πλήθη
από τους Rolling Stones και τον Πάπα.
Επί εποχής Χαλκαμανία, πρέπει να ήταν ο δημοφιλέστερος στον κόσμο.
Αν ο Χόγκαν ήταν στο πρόγραμμα, τα εισιτήρια εξαντλούνταν.
Ήταν διάσημος σε όλη τη χώρα.
Και δεν χρειαζόταν καν να είσαι κάποιος που παρακολουθούσε πάλη.
Ο Χαλκ Χόγκαν ήταν γνωστός παντού.
Εκείνη την εποχή όλοι μιλούσαν για τον Χαλκ Χόγκαν.
Και θυμάμαι ότι ένιωθα μια δυσαρέσκεια ως παιδί.
ΣΤΕΦΑΝΙ ΜΑΚΜΑΝ
Γιατί ο πατέρας μου δεν έπαιρνε τα εύσημα που άξιζε, επειδή δημιούργησε όλο αυτό.
Κάθε λέξη που ξεστόμιζε ήταν λόγια του Βινς.
Στοκάρετε τα ράφια.
Φροντίστε να γεμίσετε τα ράφια σας.
Ο Χόγκαν κι ο Βινς ήταν ένα άτομο.
Ο Βινς είχε την ιδέα, ο Χόγκαν την εκτελούσε.
Όλα ήταν ιδέες του Βινς.
Μου έλεγε τι να κάνω και καμιά φορά έλεγα "Δεν ξέρω, ρε συ, αλλά θα το κάνω".
Γιατί ό,τι άγγιζε γινόταν χρυσός.
Με σούπερ σταρ της πάλης.
Σαν να γίνεται αγώνας μες στο σπίτι σας!
Είχαμε πλέον αυτό το τεράστιο πλήθος θαυμαστών, τη μεσαία τάξη της χώρας.
Αυτό έπρεπε να το αξιοποιήσουμε και να πουλήσουμε.
Μπορείτε να γυμναστείτε με το σετ γυμναστικής Χαλκαμάνια.
Καλέστε στο 1-900-454-HULK.
Μια εκπληκτική ιστορία επιτυχίας γράφτηκε από την WWE.
Από τα προϊόντα μόνο έκανε τζίρο 200.000.000 δολάρια πέρυσι.
Είμαι ο Βινς ΜακΜάν.
Για τα μαγικά ευθύνεται ένας άνθρωπος.
Ο Βινς ΜακΜάν Τζούνιορ.
Ο Βινς δεν σταματούσε, δεν παραπονιόταν για τις ώρες που δούλευε.
Είναι εργασιομανής.
Ο Χόγκαν εμφανιζόταν, έκανε τα σόου και έφερνε τα λεφτά,
αλλά ο Βινς ήταν αυτός που έστηνε τα πάντα.
Εκείνη την εποχή, λόγω της επιτυχίας, ο Χόγκαν ήθελε να πάει στο Χόλιγουντ.
Και είπα "Θα πεθάνω, το Χόλιγουντ θα μου πάρει τον Χόγκαν".
Του είπα "Τέρι, θα κάνεις μία ταινία. Θα γυρίσω μία μαζί σου".
Ήμουν εντελώς άσχετος φυσικά.
Ο Τέρι κι εγώ αποφασίσαμε να γράψουμε ένα σενάριο.
Ο Βινς κι εγώ περάσαμε δυόμισι μέρες σε ένα δωμάτιο ξενοδοχείου
γράφοντας το σενάριο.
Ήμασταν εντελώς ανίδεοι, απλώς διασκεδάζαμε.
Ταινιάρα! O Χάλκστερ όπως δεν τον έχετε ξαναδεί!
Χωρίς κανόνες!
Δεν είναι η χειρότερη ταινία,
αλλά καλή δεν τη λες.
Τι μυρίζει έτσι;
Κακάκια.
Ήταν πολύ ψεύτικη.
Κακάκια;
Νόμιζα ότι θα έκανα μια εκπληκτική ταινία, που θα ήθελαν να τη δουν όλοι.
Δεν πήγε ακριβώς έτσι.
Αυτό δεν εμπόδισε τον Χόγκαν να πάει στο Χόλιγουντ,
αλλά τον καθυστέρησε λιγάκι.
Πότε παρατήρησες ότι ξέφτιζε η Χαλκαμανία;
Όταν το αναλογίζομαι, σκέφτομαι τη WrestleMania VI.
Ο Χάλκστερ διακυβεύει τον τίτλο του αντιμετωπίζοντας τον Ούλτιμεϊτ Γουόριορ.
Εκείνη την εποχή το άστρο του Χόγκαν είχε αρχίσει να ξεθωριάζει λιγάκι.
Θες να ζήσεις για πάντα;
Δεν μπορείς να είσαι στην κορυφή κάθε μέρα.
Μάλλον ήταν η ώρα να μείνει ο Χόγκαν στον πάγκο για λίγο.
Ο Χαλκ μεγάλωνε, χρειαζόμασταν κάτι νέο.
Ο Ούλτιμεϊτ Γουόριορ!
Και ο Γουόριορ ήταν πολύ δημοφιλής.
Ακούστε το χειροκρότημα προς τιμήν του Ούλτιμεϊτ Γουόριορ.
Ο Ούλτιμεϊτ Γουόριορ είχε καλύτερο σώμα,
φορούσε πιο έντονα χρώματα.
Το πρόβλημα ήταν ότι δεν ήταν ερωτευμένος με τον χώρο.
Πίσω απ' τη γυαλιστερή όψη δεν υπήρχε βάθος.
Αλλά έκανα ό,τι κι ο Αντρέ. Του έδωσα τη σκυτάλη.
Είναι αδιαπέραστος σε τέτοιες λαβές!
Απίστευτο! Δεν έχει ξανασυμβεί αυτό στον Χόγκαν!
Έρχεται η νίκη!
Δύο! Τέλος!
Ο Γουόριορ έγινε πρωταθλητής και ήταν πολύ δημοφιλής στο κοινό.
Όσο κι ο Χαλκ; Όχι.
Και όσο περνούσε ο καιρός,
ο Γουόριορ τελικά δεν ήταν αυτό που ελπίζαμε.
Δεν ήταν πολύ αγαπητός στα παρασκήνια.
Το συνειδητοποιήσαμε και είπαμε "Πρέπει να επιστρέψουμε στον Χαλκ".
Είχαμε μια βασική πλοκή με τον Λοχία Σλότερ,
που ήταν αγαπημένος του κοινού.
Ήταν λοχίας εκπαιδευτής στους Πεζοναύτες και μεγάλος πατριώτης.
Οπότε εκείνος από μπέιμπι φέις, ο καλός στη γλώσσα της δουλειάς μας,
θα γινόταν πλέον κακός.
Και όπως κάθε σωστή επιχείρηση, επιδιώκαμε να αξιοποιήσουμε τη μόδα, την επικαιρότητα
και να την παρουσιάσουμε διαφορετικά.
Επικρατούσε μεγάλη ένταση τότε μεταξύ Ιράκ και ΗΠΑ.
Ένταση στη Μέση Ανατολή.
Εντάξει, αυτό μπορούσαμε να το αξιοποιήσουμε.
Προσοχή!
Καλεσμένος μου, κυρίες και κύριοι,
είναι ο πρώην αξιωματικός του αμερικανικού στρατού ο Λοχίας Σλότερ.
Ο Λοχίας Απότακτος, εννοείς.
Ο Λοχίας Σλότερ στρατολογήθηκε κατά κάποιον τρόπο στην ιρακινή κουλτούρα
και ήθελε να εκπροσωπήσει το Ιράκ.
Θα πάρω τη σημαία
της γενναίας χώρας του Ιράκ
και θα την ανεμίσω ψηλά!
Είχαμε στήσει μια πλοκή με Χόγκαν εναντίον Λοχία Σλότερ,
με ΗΠΑ εναντίον Ιράκ.
Και πήγαινε καλά.
Πήγαινε πολύ καλά.
Και ξαφνικά στην πραγματική ζωή
το Ιράκ εισβάλλει στο Κουβέιτ, αρχίζει η Καταιγίδα της Ερήμου.
Καθώς απευθύνομαι σε εσάς,
πραγματοποιούνται αεροπορικές επιθέσεις κατά στρατιωτικών στόχων στο Ιράκ.
Η πλοκή με τον φιλοϊρακινό λοχία
ήταν υπερβολικά καινούργια, καινοτόμα και υπερβολικά επίκαιρη.
Ο κόσμος συνειδητοποιούσε ότι είχε συγγενή στο Ιράκ,
μια ανιψιά, για παράδειγμα, που υπηρετούσε την πατρίδα.
ΑΘΑΝΑΤΟΣ ΧΟΓΚΑΝ
Το κοινό δεν ήθελε να το δει.
Φτάσαμε στο σημείο να δέχεται ο Λοχίας Σλότερ απειλές θανάτου,
απειλούσαν τη γυναίκα και τα παιδιά του.
Ως πλοκή για αγώνα πάλης λειτούργησε πολύ καλά.
Αλλά το θεώρησα πολύ ριψοκίνδυνο.
Ίσως πέθαιναν Αμερικανοί.
Γι' αυτό το αλλάξαμε, διορθώσαμε την πλοκή.
Αλλά ο αγώνας έγινε.
Για άλλη μια φορά το μεγαλύτερο κοινό στην ιστορία της πληρωμής ανά προβολή.
Όχι! Αν είναι δυνατόν!
Τίποτε δεν τελείωσε!
Ο Χάλκστερ κομματιάζει τη σημαία!
Αυτό δεν περνάει στις Ηνωμένες Πολιτείες!
Τελείωσε!
Τον νίκησε!
Στο τέλος ο τρανός Αμερικανός νίκησε.
Νίκη για τη World Wrestling Entertainment
και για τις Ηνωμένες Πολιτείες.
Η πάλη στις αρχές ως τα μέσα της δεκαετίας '80
μου άρεσε πολύ.
Ήταν διασκεδαστική.
Αλλά πήρε μια πιο άσχημη κατεύθυνση
κάπου στην πορεία.
Κάποια στιγμή έπαψε να είναι κάτι στο οποίο μου άρεσε να συμμετέχω.
Ο ΚΟΣΤΑΣ ΑΠΟΧΩΡΕΙ
Μαθαίνεις από τα πάντα.
Κι εφόσον δεν μπορείς να ασκείς έλεγχο στα διεθνή γεγονότα,
πρέπει να προσέχεις να μη συσχετίζεσαι με γεγονότα της πραγματικής ζωής.
Μπορεί να συμβεί οτιδήποτε. Γι' αυτό μείνε μακριά.
Επιστρέφουμε στον Χαλκ και η αντίδραση δεν ήταν "Πάλι καλά που γύρισε ο Χαλκ".
Το κοινό είχε βαρεθεί τον Χαλκ
ή έστω τον συγκεκριμένο ρόλο του Χαλκ, του Αμερικανού-πρότυπο και του ήρωα.
Είχαν μπουχτίσει.
Και επιπλέον
άρχισαν να κυκλοφορούν
οι ψίθυροι για τη δίκη του γιατρού Ζαχόριαν
και για όλα αυτά.
Στο Χάρισμπεργκ της Πενσιλβάνια τη Δευτέρα
δικάζεται γιατρός με την κατηγορία ότι συνταγογράφησε αναβολικά
σε επαγγελματίες παλαιστές.
Στον γιατρό Τζορτζ Ζαχόριαν
απαγγέλθηκαν 15 κατηγορίες για διανομή στεροειδών μυϊκής ανάπτυξης.
Στα δεξιά μου ο γιατρός Ζαχόριαν. Ευχαριστώ, γιατρέ.
Τον Ζαχόριαν είχε διορίσει η Αθλητική Επιτροπή της Πενσιλβάνια
ως υπεύθυνο γιατρό στην WWE.
Εμείς δεν ανακατευόμασταν με τον διορισμό.
Δουλειά του ήταν να φροντίζει ότι εφαρμοζόταν ο αθλητικός κανονισμός.
Έμπαινε στα αποδυτήριά μας
και άρχισε να πουλάει στεροειδή στους παλαιστές μας.
Εκείνο το διάστημα τα στεροειδή αποτελούσαν κομμάτι της κουλτούρας,
γιατί όλοι οι σταρ τη συγκεκριμένη εποχή είχαν τέλεια σώματα.
Άρα ήταν το σύνηθες.
Κάποιοι πάνε στα Starbucks πριν τη δουλειά,
άλλοι παίρνουν αναβολικά, οι παλαιστές, οι ηθοποιοί
οι παίκτες του μπέιζμπολ, του χόκεϊ, του φούτμπολ.
Εκείνη την εποχή η χρήση στεροειδών στον αθλητισμό ήταν ανεξέλεγκτη.
Στην πάλη ήταν οφθαλμοφανές.
Οι παλαιστές δεν ήταν πλέον κάτι μεγαλόσωμοι τύποι
που θα μπορούσαν να πείσουν ότι ήρθαν απ' τη φάρμα του παππού στην Άιοβα
κι ότι είχαν φουσκώσει σηκώνοντας αχυρόμπαλες.
Οι παλαιστές πλέον ήταν σαν σάιμποργκ.
Η WWE έζεχνε στεροειδή.
Ήταν πασιφανές.
Μη μου πεις ότι δεν είναι φέτες.
Ο γιατρός Ζαχόριαν ερχόταν κι είχε στη διάθεσή του
στεροειδή, παυσίπονα, υπνωτικά χάπια και διάφορα άλλα,
τα οποία συνταγογραφούσε και πουλούσε στους παλαιστές.
Σε εξέταζε πριν τον αγώνα, σου έπαιρνε την πίεση, τον σφυγμό.
Έλεγες "Θέλω κάτι ακόμη"
και παζάρευες τα στεροειδή και τα χάπια.
Δεν ήταν παράνομο να αγοράσεις στεροειδή από γιατρό.
Κι εγώ είχα αγοράσει.
Ήταν παράνομη η συνταγογράφησή τους με σκοπό την πώληση.
Τα στεροειδή στην αρχή ήταν νόμιμα.
Ωστόσο, όταν απαγορεύτηκαν, τότε δημιουργήθηκε θέμα.
Μετά τον πόλεμο κατά των ναρκωτικών...
Πες όχι.
...η νομοθεσία άρχισε να αλλάζει
και τα στεροειδή κατηγοριοποιήθηκαν ως ουσία που προκαλεί ήπιο εθισμό.
Επειδή οι γιατροί τα συνταγογραφούσαν
για χρήση διαφορετική απ' αυτήν που προβλεπόταν.
Ο Τζορτζ Ζαχόριαν συνελήφθη από τις ομοσπονδιακές αρχές.
Οι αρχές δεν του χαρίστηκαν, τον έστειλαν φυλακή.
Δυσκολεύομαι να πιστέψω τι συνέβη σήμερα.
Όλος ο μιντιακός ντόρος γύρω απ' τη δίκη
ήρθε σε μια πολύ κακή στιγμή για τον Βινς.
Μόλις είχαμε ιδρύσει την WBF, Παγκόσμια Ομοσπονδία Μπόντι Μπίλντινγκ.
Η Παγκόσμια Ομοσπονδία Μπόντι Μπίλντινγκ.
Πάντα μου άρεσε το μπόντι μπίλντινγκ
και σκέφτηκα να βάλω τους μπόντι μπίλντερ να εκτελούν διάφορα προγράμματα,
προσθέτοντας μια ψυχαγωγική αξία.
Αποδείχτηκε ότι δεν ήταν καλή συγκυρία.
Οι μπόντι μπίλντερ το μόνο που κάνουν είναι να παίρνουν στεροειδή.
Δεν είχε μέλλον, δεν θα πετύχαινε.
Κι αποφάσισα να το γειώσουμε.
Εκείνη την εποχή εισπράτταμε αποδοκιμασίες,
ένιωθα ότι δεχόμουν επιθέσεις από παντού.
Θεωρούμε την επαγγελματική πάλη ακίνδυνη ψυχαγωγία
και τον Χαλκ Χόγκαν βασιλιά του ρινγκ.
Μήπως η επιτυχία του κρύβει μια σκοτεινή πλευρά;
Ο γιατρός Ζαχόριαν κατέθεσε ότι ο Χαλκ Χόγκαν υπήρξε ασθενής του
λόγω σοβαρής κατάχρησης στεροειδών.
Μετά τη δίκη του Ζαχόριαν,
ο Βινς δεχόταν πίεση από τα ΜΜΕ να αρχίσει τους ελέγχους για στεροειδή.
Όταν βλέπετε αυτό το σύμβολο,
να είστε σίγουροι ότι πρόκειται για αθλητική ψυχαγωγία χωρίς ουσίες,
για την οποία μπορείτε να καμαρώνετε εσείς κι η οικογένειά σας.
Έδωσα συνέντευξη Τύπου και είπα "Εντάξει, έχω πάρει στεροειδή.
Δεν το κάνω πια.
Θα συντάξουμε πρωτόκολλα και διαδικασίες για να φροντίσουμε να μην παίρνει κανείς".
Η World Wrestling Entertainment
θα είναι ο πρεσβευτής του αθλητισμού και της ψυχαγωγίας χωρίς ναρκωτικά.
Την ίδια μέρα ο Χαλκ Χόγκαν εμφανίστηκε στο Arsenio Hall Show.
Το όνομά σου ακούστηκε πρόσφατα, όταν ένας γιατρός είχε κάτι μπλεξίματα.
- Το ξέρεις; - Ναι, κάτι ξέρω.
Είχα μιλήσει με τον Βινς για την εκπομπή και το θεωρούσε πολύ κακή ιδέα.
Εγώ του πρότεινα να πει την αλήθεια.
Καμία σχέση.
Δεν κάνω κατάχρηση στεροειδών, δεν κάνω χρήση στεροειδών.
Και είπα "Αν είναι δυνατόν.
Πες την αλήθεια, είναι πιο εύκολο".
Ο Χαλκ Χόγκαν δήλωσε δημοσίως στο Arsenio Hall Show
ότι πήρε στεροειδή μόνο τρεις φορές.
Είναι μεγάλος ψεύτης.
Εγώ ο ίδιος του έκανα ένεση.
Έκανα ένεση στον Χόγκαν πολλές φορές.
Έβγαλα τα μάτια μου μόνος μου.
Μία από τις χειρότερες αποφάσεις μου ήταν να μην ακούσω τον Βινς.
Όταν κάνεις τέτοια πράγματα και δεν λες την αλήθεια,
προσκαλείς τους άλλους να σου επιτεθούν.
Και δυστυχώς βρεθήκαμε στο στόχαστρο.
ΠΡΩΗΝ ΣΤΑΡ ΕΚΘΕΤΟΥΝ ΤΗΝ WWE
Δεν μου ανατέθηκε ποτέ να καλύψω πάλη.
ΦΙΛ ΜΑΣΝΙΚ ΑΡΘΡΟΓΡΑΦΟΣ
Αλλά η επαγγελματική πάλη είχε μεγάλη τηλεθέαση.
Άρχισα λοιπόν σταδιακά να την περνάω στη στήλη μου.
Υπήρχε ένας αρθρογράφος, ο Φιλ Μάσνικ, της New York Post.
Προσπαθώ, αλλά δεν έχω τίποτα καλό να πω γι' αυτόν.
Λες και είχε κόντρα με την εταιρεία και ιδίως με τον Βινς.
Ο Φιλ Μάσνικ ξέθαβε ό,τι έβρισκε.
Δεν ξέρω γιατί είχε και έχει ακόμη κόντρα με την εταιρεία μας,
με αυτό το είδος ψυχαγωγίας.
Και με εμένα. Δεν ξέρω.
Γιατί είναι παλιάνθρωπος.
Αυτό που διαχειριζόταν ο Βινς ήταν πάλη.
Γι' αυτό οι περισσότεροι δημοσιογράφοι
έλεγαν "Πάλη είναι, σιγά μην ασχοληθούμε".
Και ο Φιλ Μάσνικ ήταν ο μόνος που έκανε ρεπορτάζ
και καταφερόταν έντονα κατά του Βινς, πιο έντονα απ' ό,τι θα έκανα εγώ.
Εκείνη την εποχή κανείς δεν είχε γράψει επικριτικά σχόλια για την πάλη
στα κυρίαρχα ΜΜΕ.
Και όταν άρχισα εγώ να γράφω,
τα εισερχόμενά μου γέμιζαν από μηνύματα
και όλα ουσιαστικά έλεγαν το ίδιο.
"Και δεν ξέρεις ούτε τα μισά".
"Δεν ξέρεις πόσο χάλια είναι η κατάσταση στο ρινγκ και στα αποδυτήρια".
Απάντησα σε μερικές κλήσεις και έμεινα άφωνος.
Καθώς η πάλη γινόταν δημοφιλής,
ήταν φυσικό το κοινό να δείχνει ενδιαφέρον για όσα εκτυλίσσονταν στα παρασκήνια.
Όταν πέφτει το πέπλο της πάλης, είναι αρκετά σοκαριστικό.
Ιστορίες διαφθοράς, σεξ, βίας, κατάχρησης ουσιών.
Με τα σημερινά πρότυπα της κοινωνίας θα θεωρούμασταν
οι χειρότεροι άνθρωποι στον πλανήτη.
Κακοποιήσαμε απίστευτα τις γυναίκες.
Όλοι μας. Τις είχαμε σαν παιχνίδια.
Δεν χρειάζεται πολλή έρευνα για να κατανοήσουμε
ότι μια γυναίκα
στον χώρο της επαγγελματικής πάλης εκείνη την εποχή
δεν ήταν ασφαλής.
Μαθαίνω φρικτά πράγματα για τις γυναίκες στην πάλη.
Μαζί μας, κυρίες και κύριοι, ο Σούπερφλαϊ Τζίμι Σνούκα.
Όπως η υπόθεση Τζίμι Σνούκα.
Όταν σκοτώθηκε η κοπέλα.
Το 1983 ο Τζίμι Σνούκα
ήταν ο πιο δημοφιλής παλαιστής της εταιρείας.
Συνέβη κάτι σε ένα ξενοδοχείο στο Αλεντάουν της Πενσιλβάνια.
Η κοπέλα του χτύπησε στο κεφάλι και πέθανε.
Ο ιατροδικαστής που έκανε την έρευνα το θεώρησε ανθρωποκτονία,
αλλά εκείνη την περίοδο δεν ασκήθηκε δίωξη.
Ο Σούπερφλαϊ Τζίμι Σνούκα.
Έπαιξε ρόλο η επιρροή του Βινς;
Νομίζω ότι ο Βινς φρόντισε να θαφτεί.
Δεν ξέρω πώς ακριβώς.
Φίλε μου, θα γίνει χαμός.
Χαμός.
Σίγουρα.
Εκείνη την εποχή το κοινό δεν γνωρίζει τη σκοτεινά πλευρά της πάλης.
Ο Φιλ Μάσνικ ήταν από τους πρώτους που την ανέδειξαν στη δημόσια σφαίρα.
ΔΕΝ ΕΙΝΑΙ ΑΘΩΟ ΘΕΑΤΡΟ
Ο Φιλ Μάσνικ παρακολουθούσε σαν κέρβερος τον Βινς.
Κάποτε μου είπε
"Έχω ένα θέμα, που όταν το γράψω θα το κλείσουν το μαγαζί".
Σύρραξη στην επαγγελματική πάλη
λόγω ισχυρισμών για σεξουαλική κακοποίηση από κορυφαία στελέχη.
Το σκάνδαλο αυτό μπορεί να βγάλει την πάλη νοκ άουτ.
Συνέβαιναν πολλά εκείνη την εποχή.
Κατηγόρησαν στέλεχός μας ότι προσέγγισε κάποιον απ' την ομάδα του ρινγκ.
Το σκάνδαλο των αγοριών του ρινγκ ξεκίνησε με τον Μελ Φίλιπς,
ο οποίος ήταν αφεντικό του ρινγκ.
Έφερνε μαζί του αγόρια του ρινγκ.
Σε πολλές περιπτώσεις
τα αγόρια του ρινγκ ήταν ανήλικα
και κακοποιούνταν σεξουαλικά.
Ο Τομ Κόουλ δηλώνει
ότι κορυφαία στελέχη της WWE παρενοχλούσαν και κακοποιούσαν αγόρια του ρινγκ,
εφήβους που προσλαμβάνονται για τη συναρμολόγηση του ρινγκ.
Ο Μελ Φίλιπς ήταν κανονικός παιδόφιλος,
που κακοποιούσε νεαρά αγόρια.
Κι όταν αυτά τα αγόρια
δεν ικανοποιούσαν τις ορέξεις του, δεν προσλαμβάνονταν.
Και μετά έμαθα
ότι εμπλέκονται κι άλλοι.
Ο Τέρι Γκάρβιν, στέλεχος στο Κονέκτικατ.
Ο Πατ Πάτερσον, από τα κορυφαία στελέχη του ΜακΜάν.
Είμαι ο Βινς ΜακΜάν με τον σπουδαίο Πατ Πάτερσον.
Σε έναν χώρο που ήταν βαθιά ομοφοβικός
ο Πατ ήταν γκέι, και μάλιστα ανοιχτά γκέι.
Αλλά ο Πατ ευημερούσε. έκανε κουμάντο όπου κι αν πήγαινε.
Πολλές φορές μου έβαλε χέρι στους όρχεις και στα οπίσθια
ο Πατ Πάτερσον της World Wrestling Entertainment.
Ο Τέρι Γκάρβιν μου την έπεσε στα 16 μου.
Πρόσφερε κοκαΐνη και άλλες ουσίες για να κάνω σεξ μαζί του.
Κι όταν αρνήθηκα, απολύθηκα.
Πιστεύω ότι ο Βινς είναι ένοχος για συνέργεια στο σκάνδαλο αυτό.
Στην καλύτερη περίπτωση είναι ένοχος για αμέλεια.
Ο Φιλ Μάσνικ προσπαθούσε
να στοιχειοθετήσει υπόθεση ότι η εταιρεία ήταν διεφθαρμένη.
Δεν τον ένοιαζε πώς.
Δεν τον ένοιαζε αν έβλαπτε τους εμπλεκόμενους οποιασδήποτε πλευράς.
Ήθελε μόνο να γράψει ένα αισχρό άρθρο για την WWE.
Ήταν κύκλωμα παιδόφιλων!
Και συμμετείχαν τρεις από αυτούς.
Ήταν υπαρκτά παιδιά που κακοποιήθηκαν σεξουαλικά
επί θητείας ΜακΜάν.
Πιστεύω ότι έκαναν τα στραβά μάτια σε αρκετά απ' αυτά που συνέβαιναν,
αλλά δεν πιστεύω
ότι μπορούσε να αποδειχτεί οτιδήποτε, πώς;
Ο Βινς συμβιβάστηκε εξωδικαστικά με τον Τομ Κόουλ.
ΑΠΟΣΥΡΕΤΑΙ Η ΜΗΝΥΣΗ
Ο Μελ Φίλιπς και ο Τέρι Γκάρβιν απολύθηκαν και δεν ξαναδούλεψαν εκεί.
Ο Πατ Πάτερσον παραιτήθηκε,
αλλά εκείνη την περίοδο ο Βινς κι εγώ μιλήσαμε.
Είπε "Ένας από τους τρεις ήταν αθώος".
Ρώτησα ποιος και είπε ο Πατ Πάτερσον.
"Και γιατί έφυγε αν είναι αθώος;" ρώτησα.
Είπε "Δεν ξέρεις να διευθύνεις εταιρεία.
Τον κατηγορούν επειδή είναι γκέι, έπρεπε να φύγει".
Οι περισσότεροι στην πάλη πιστεύουν
ότι ο Πάτερσον δεν φέρθηκε ποτέ αντιεπαγγελματικά.
Και μήνες αργότερα ο Πάτερσον επέστρεψε.
Όσον αφορά τους ισχυρισμούς εναντίον του Πατ,
τίποτα δεν τεκμηριώθηκε ποτέ και δεν τους πιστεύω.
- Σταμάτα, μη με τραβάς. - Τραβάει βίντεο.
Δεν πιστεύω ότι ισχύει. Για τους άλλους;
Ουδέν σχόλιο.
Όλοι ξέραμε ότι ο Πατ έκανε τέτοια.
Εγώ τον αντιπαθούσα, γιατί μου έπιανε το πουλί στα αποδυτήρια.
- Τι έκανε; - Μου έπιανε το πουλί.
Ναι.
Παραπονεθήκατε ποτέ;
Σε ποιον;
Είναι ο ατζέντης, το νούμερο δύο της εταιρείας.
- Σε ποιον; - Στον Βινς.
Δεν έχεις ιδέα για τον χώρο της πάλης, έτσι;
Δεν έχεις πού να στραφείς.
Ή θα σφίξεις τα δόντια ή θα πας σπίτι. Σε ποιον θα κάνεις παράπονα;
Στον Βινς.
Γιατί; Για να απολυθείς;
Χρειαζόταν τον Πατ περισσότερο από ό,τι εμένα.
Ο Πατ ήταν βαθύς γνώστης της επαγγελματικής πάλης.
Ήταν το δεξί χέρι του Βινς στο κλείσιμο αγώνων.
Ήταν πολύτιμος για την εταιρεία.
Ο Βινς προστάτευσε τον Πατ;
Δεν θα έλεγα ότι τον προστάτευσε.
Μάλλον θα έλεγα
ότι προστάτευσε την επιχείρηση.
Αυτοί οι ισχυρισμοί είναι εντελώς παράλογοι.
Ο ΜακΜάν επιμένει ότι είναι οργανωμένο σχέδιο
για να καταστρέψουν την εταιρεία.
Φαίνεται σαν να μας την πέφτουν όλοι ταυτόχρονα.
Οι κατηγορίες δεν φαίνεται να έκαναν κακό.
Η πάλη, ή ό,τι κι αν είναι αυτό, έχει αντέξει κι άλλα σκάνδαλα,
και το πιθανότερο είναι ότι κι αυτό θα θαφτεί,
καθώς οι θαυμαστές δεν νοιάζονται.
Η όποια αντίδραση υπήρξε ήταν πενιχρή από τα έγκυρα ΜΜΕ.
Αλλά ασχολήθηκαν πολύ οι εκπομπές για σκάνδαλα,
τύπου Φιλ Ντόναχιου.
Και σας κατηγορούν, κύριε ΜακΜάν,
ότι διοικείτε μια εταιρεία που έκανε τα στραβά μάτια
μπροστά στη σεξουαλική κακοποίηση.
Εγώ απολαμβάνω τις αντιπαραθέσεις.
Σε εκπομπές τέτοιου τύπου
εύκολα αντιμετωπίζω κάποιον, ειδικά όταν λέει ψέματα.
Δεν έκανες καθόλου καλά τη δουλειά σου. Γι' αυτό απολύθηκες.
Η εκπομπή του Ντόναχιου ήταν ευκαιρία να υπερασπιστεί τον εαυτό του.
Δεν νομίζω ότι πήγε όπως ήθελε.
Η σεξουαλική παρενόχληση είναι ανεξέλεγκτη...
Πού ήσουν τόσα χρόνια;
Ο πατέρας του δεν με ξαναπροσέλαβε.
Δεν πήγα με τον αντιπρόεδρό σου και μετά απολύθηκα.
Δεν ξέρω αν συνέβη αυτό.
Είτε ήταν καλή απόφαση είτε κακή, για εκείνη την εποχή ή τη σημερινή,
το έκανα.
Καθόμουν δίπλα στον Βινς. Δεν ένιωθε καθόλου άνετα.
Και μου ψιθυρίζει "Η ώρα δεν περνάει με τίποτα".
- Δεν ισχύει. - Εντάξει.
- Λες ψέματα σε παιδιά! - Έχεις ξοφλήσει.
Δεν με πείθεις.
Εντάξει.
Νομίζω ότι αυτή ήταν μια περίοδος
που όλα κατέρρεαν ταυτόχρονα.
Επικρατούσε εκνευρισμός, όταν δεν είχε τον έλεγχο.
Απίστευτο, είχαν ξεσπάσει τόσα σκάνδαλα. Ποιος ήταν με ποιον, ποιος πήγε με ποιον.
Θυμάσαι κανένα;
Ξέρεις...
Ξέρεις κάτι;
Προσπαθώ να είμαι πολύ προσεκτικός. Δεν ξέρω τι θέλουν να βγει.
Ξέρω ότι μια κοπέλα, που νομίζω ότι ήταν διαιτητής,
είχε ισχυριστεί ότι ο Βινς της είχε επιτεθεί σεξουαλικά.
Για πρώτη φορά γυναίκα διαιτητής!
Θυμάμαι τη Ρίτα Μαρί,
γιατί υπήρχε μόνο μία γυναίκα διαιτητής στην πάλη εκείνη την εποχή.
Ήταν η μόνη.
Ο Βινς προσπαθούσε να προωθήσει την όμορφη, ξανθιά διαιτητή
ως χαρακτήρα στη σαπουνόπερα του.
Η Ρίτα Μαρί, κυρίες και κύριοι.
Η πρώτη γυναίκα διαιτητής της World Wrestling Entertainment.
Ελπίζουμε στο μέλλον να τη βλέπουμε πιο συχνά.
Σε κατηγορούν για το ένα και το άλλο
και πέφτουν βροχή οι χαρακτηρισμοί.
Επίσης κατηγορήθηκα για έναν φερόμενο βιασμό που δεν συνέβη.
ΙΣΧΥΡΙΖΕΤΑΙ ΟΤΙ Ο ΠΡΟΕΔΡΟΣ ΤΗΣ WWE ΤΗΝ ΑΝΑΓΚΑΣΕ ΝΑ ΚΑΝΟΥΝ ΣΕΞ
Ο Βινς ΜακΜάν με ανάγκασε να του κάνω στοματικό σεξ.
Κι επειδή δεν ικανοποιούσα τις ορέξεις του,
θύμωσε πάρα πολύ.
Άρχισε να μου βγάζει το τζιν.
Με τράβηξε πάνω του και μου είπε ξανά
ότι αν ήθελα συμβόλαιο 500.000 δολαρίων, έπρεπε να τον ικανοποιήσω.
Αν δεν τον ικανοποιούσα, δεν θα ξαναδούλευα.
Φοβήθηκα.
Ο καρπός μου είχε μελανιάσει.
Δεν σταμάτησε.
Όταν κατηγορηθείς για βιασμό, θεωρείσαι βιαστής.
Αλλά ήταν συναινετικό.
Σε περίπτωση που ήταν βιασμός πάντως,
είχε παραγραφεί πλέον.
Επομένως ο κόσμος ξέθαβε ένα σωρό μαλακίες
και έψαχνε κάτι εναντίον μου.
Ο Βινς της έκανε μήνυση. Έκανε μήνυση και στον Χεράλντο Ριβέρα.
Αλλά το κοινό όλο αυτό το βρήκε πολύ πονηρό.
Έκαναν τα στραβά μάτια.
Ελπίζω να με ακούσει κάποιος.
Θεώρησαν ότι απλώς έλεγε ψέματα για έναν πλούσιο.
Ρίτα, τι περιμένεις να καταφέρεις; Ή ήθελες μόνο να βγεις στην εκπομπή;
Το κοινό την έβλεπε αρνητικά.
Απλώς δεν είχε απήχηση σε ένα κοινό στο οποίο θα έπρεπε να έχει απήχηση.
Ήταν ο άρχοντας της συνδρομητικής.
Κανείς δεν ήθελε να ψάξει πιο βαθιά.
Δεν ήθελαν να το ψάξουν, δεν ήθελαν να ξέρουν.
Οι περισσότερες εφημερίδες το απέφυγαν ή δεν το άγγιξαν,
γιατί αφορούσε την πάλη, κάτι κατώτερο.
Αλλά ο Φιλ δεν αποθαρρύνθηκε απ' τον Βινς. Συνέχισε ακάθεκτος.
Πιστεύω, όμως, ότι οι αρνητικοί τίτλοι και η προσοχή
οδήγησαν στο να ασκηθεί δίωξη και να δικαστεί.
Το Υπουργείο Δικαιοσύνης
ασκεί δίωξη στον ισχυρό άνδρα της επαγγελματικής πάλης.
Όχι σε παλαιστή, αλλά σε αυτόν που διοικεί την WWE.
Η κατηγορία είναι η παράνομη διανομή στεροειδών.
Τι ώθησε την ομοσπονδιακή κυβέρνηση να εστιάσει σε εσένα;
Νομίζω ότι ο Φιλ Μάσνικ τα προκάλεσε όλα αυτά.
Αν είχε διασυνδέσεις στην ομοσπονδιακή κυβέρνηση,
δεν το ξέρω.
Αλλά από εκεί φαίνεται ότι ξεκίνησε.
Ήμουν πληροφοριοδότης του FBI. Ξέρεις γιατί;
Το FBI διάβαζε τι έγραφα και μετά ενεργούσε.
Δεν ασκήθηκε δίωξη
για τα αγόρια του ρινγκ, ούτε για τη Ρίτα Τσάτερτον.
Αλλά για τα στεροειδή.
Τρεις κατηγορίες περί εξαπάτησης των αρχών με δόλο,
πουλώντας στεροειδή μέσω του Τζορτζ Ζαχάριον.
- Καλημέρα. - Κύριε ΜακΜάν.
Δεν ήταν καλή μέρα για τον Βινς ΜακΜάν, τον πρόεδρο της WWE.
Σήμερα κάθισε στο εδώλιο,
δηλώνοντας αθώος στην κατηγορία ότι φούσκωσε τους παλαιστές με στεροειδή.
Η Εισαγγελία λέει ότι ο ΜακΜάν, που ομολογεί ότι υπήρξε χρήστης,
είναι ένα εταιρικό βαποράκι.
Οι δικηγόροι του λένε ότι ο μεγιστάνας είναι θύμα κρατικής δίωξης.
Καμιά φορά η ζωή είναι άδικη.
Και δυστυχώς, για εμένα, πιστεύω ότι είναι μία από αυτές τις περιπτώσεις.
Το ομοσπονδιακό κράτος και το Δικαιοσύνης είναι οι μεγαλύτεροι νταήδες.
Έχουν απεριόριστους πόρους.
Ο μέσος πολίτης δεν έχει την ευχέρεια να αντιμετωπίσει το κράτος.
Γι' αυτό οι περισσότεροι δηλώνουν ένοχοι.
Και ήθελαν να δηλώσω ένοχος.
Θα έπρεπε να δηλώσει ένοχος για κάποια κατηγορία,
αλλά θα πλήρωνε πρόστιμο και όλα θα τελείωναν.
Δεν υπήρχε περίπτωση. Δεν ήμουν ένοχος.
Είπα "Άντε γαμηθείτε".
Αν κριθεί ένοχος, αντιμετωπίζει ποινή φυλάκισης έως 11 έτη
και πρόστιμο 500.000 δολαρίων για κάθε κατηγορία.
Πριν τη δίκη ο Βινς χειρουργήθηκε στον αυχένα.
Κι εμφανίστηκε στο δικαστήριο φορώντας αυχενικό κολάρο.
Έχω την εντύπωση ότι δεν έπρεπε να κάνει την εγχείρηση τη συγκεκριμένη στιγμή.
Πολλοί σκέφτηκαν
ότι φορούσα το κολάρο με σκοπό να κάνω τους ενόρκους να με λυπηθούν.
Καμία σχέση.
Αναγκαστικά προκύπτει η σκέψη ότι επρόκειτο για αφηγηματικό τέχνασμα.
Στην επαγγελματική πάλη οι κακοί φορούσαν το αυχενικό κολάρο,
γιατί το κοινό τούς αποδοκίμαζε, επειδή ήταν υπερβολικοί.
Δεν είναι θέατρο, δεν είμαι καλά.
Για τον Βινς τα πάντα είναι θέατρο.
Ακόμη και αυτή η σοβαρή δίκη.
Διακυβεύονται πολλά.
Ήταν δύσκολη περίοδος.
Αν καταδικαζόταν...
ΚΕΪ ΚΟΠΛΟΒΙΤΣ
...θα είχαμε πρόβλημα, η εκπομπή θα κοβόταν.
Εκείνη την εποχή είχαμε διαρκώς προβλήματα.
Και αντί να ακούω το κοινό να ζητωκραυγάζει υπέρ μου,
άκουγα μερικές αποδοκιμασίες.
Αντί για "Αγαπάμε Χαλκ Χόγκαν" ή "Χαλκαμανία Για Πάντα",
τα πανό έγραφαν "Πήρες τη δόση σου σήμερα;"
Κι έτσι πίστευα ότι δεν μπορούσα πλέον να έχω τον έλεγχο του πλήθους.
Τότε είπα στον Βινς ότι ήθελα να φύγω.
Δεν ήταν εύκολη συζήτηση.
Είτε είναι ο τελευταίος αγώνας είτε όχι, θα ήθελα να πω κάτι
εκ μέρους όλων των Χαλκαμανιακών.
Σ' ευχαριστούμε για τις αναμνήσεις, σ' ευχαριστούμε για τη Χαλκαμανία.
Εγώ ευχαριστώ.
Δεν νομίζω ότι ο κόσμος συνειδητοποιεί πόσο σοβαρή ήταν η κατάσταση.
Η WWE ΣΤΗ ΔΙΚΑΣΤΙΚΗ ΑΡΕΝΑ
Όλα τα σκάνδαλα συσσωρεύτηκαν ταυτόχρονα.
Και οι ανταγωνιστές είχαν την τέλεια ευκαιρία για να κινηθούν.
Εκείνη την εποχή ο Τεντ Τέρνερ,
ιδιοκτήτης της WCW, ήταν ο μεγαλύτερος ανταγωνιστής μου.
Ασχολούμαι με την πάλη από τότε που αρχίσαμε τις μεταδόσεις,
το '73 νομίζω.
Ο Τεντ Τέρνερ είναι πρωτοπόρος της συνδρομητικής τηλεόρασης.
Ιδρυτής των τηλεοπτικών δικτύων CNN, TBS και TNT.
Ήταν απ' τους πρώτους που οργάνωσε εθνικές μεταδόσεις επαγγελματικής πάλης.
Ήμασταν το νούμερο 2 στη διοργάνωση.
Καλημέρα σας και καλώς ήρθατε στην WCW.
Λες και ήμασταν το νούμερο 202.
ΕΡΙΚ ΜΠΙΣΟΦ
Αυτή η απόσταση χώριζε την WWE και την WCW.
Το είδος και το περιεχόμενο που παρήγαγε η WCW,
πριν να προσληφθώ εγώ ως εκτελεστικός παραγωγός,
ήταν μια πολύ κακή απομίμηση
αυτού που η WWE έκανε με μεγάλη επιτυχία.
Δεν υπήρχε όραμα, δεν υπήρχε στρατηγική.
Δοκίμαζαν οποιαδήποτε ιδέα τούς ερχόταν, ελπίζοντας ότι κάποια θα έπιανε,
αρκεί να έμοιαζε κάπως με αυτό που έκανε η WWE.
Παρακολουθούσα τη δίκη περί στεροειδών
και όλη τη διαμάχη που προέκυπτε ως αποτέλεσμα.
Ήξερα πολύ καλά ότι ο Χαλκ είχε φύγει απ' την WWE,
για να κάνει τηλεόραση και σινεμά.
Κατά σύμπτωση βρισκόμουν στο στούντιο της Disney-MGM
για τα γυρίσματα της εκπομπής μου,
ενώ ο Χαλκ Χόγκαν βρισκόταν στο στούντιο της Disney-MGM
για τα γυρίσματα της σειράς Thunder in Paradise.
Και ξαφνικά ο Έρικ Μπίσοφ εμφανίζεται στο πλατό.
Μου είπε
"Θα θέλαμε πολύ να αναθεωρήσεις και να επιστρέψεις στην πάλη.
Ξέρουμε ότι γυρίζεις σειρά, αλλά έστω εν μέρει..."
Και του είπα "Ας το συζητήσουμε".
Δεν μου άρεσε η υποκριτική.
Έμενα κλεισμένος όλη μέρα σε ένα τροχόσπιτο.
Δεν μου ταίριαζε.
Ο Χαλκ βρέθηκε σε δίλημμα, γιατί λάτρευε την πάλη, του έλειπε.
Αλλά επίσης είχε πλέον δύο μικρά παιδιά
και ήταν πολύ σημαντικό γι' αυτόν να μην ταξιδεύει 300 μέρες τον χρόνο.
Η WCW έδωσε στον Χαλκ την ευκαιρία να κάνει και τα δύο.
Το συμβόλαιό μας προέβλεπε
συνολικά 30 εμφανίσεις ετησίως,
αντί για 300.
Ο Τεντ Τέρνερ έδινε εγγυήσεις.
Έδινε 1.000.00 δολάρια ετησίως. Ρώτησα "Πόσο θα δουλεύω;"
Λέει "Πόσο θέλεις;"
"Θέλω να δουλεύω 100 μέρες". "Εντάξει. Έγινε".
Ενώ στην WWE
δουλεύαμε επτά μέρες τη βδομάδα, 52 εβδομάδες τον χρόνο.
Θεώρησα ότι είχα μια εκπληκτική ευκαιρία.
Είπα "Θα μπω στον ρόλο του πωλητή και θα τον φέρω στην WCW".
Σε εκείνη τη συνάντηση με τον Βινς, που ήταν πολύ συγκινητική,
του είπα "Δεν θα βρεθώ ποτέ απέναντί σου".
Υπήρχε αυτή η ανησυχία.
Είπε ότι ήθελε να γυρίσει ταινίες και τέτοια, αλλά ήθελε αποδέσμευση.
Και είπα "Δεν θα αγωνιστείς, όμως". Μου είπε "Όχι, με τίποτα".
Εγώ τον αποδέσμευσα και πριν να το καταλάβω
είχε πάει στους άλλους.
Η WCW θα κυριαρχήσει στον κόσμο της επαγγελματικής πάλης.
Γι' αυτό βρισκόμαστε εδώ.
Θα υπογράψουμε το συμβόλαιο του αγώνα μεταξύ δύο μεγάλων σταρ της πάλης.
Του Χαλκ Χόγκαν και του Ρικ Φλερ.
Είχαμε πολύ στενή προσωπική σχέση.
Εγώ τον έκανα μεγάλο σταρ.
Και αποφασίζει να πάει στους ανταγωνιστές μας
και να μην έχει σχέση μαζί μου.
Φυσικά ήταν συναισθηματικά δύσκολο.
Με πλήγωσε. Γαμώτο.
Η αποστασία του Χαλκ Χόγκαν στην WCW, εν μέσω της δίκης,
ήταν ένα τεράστιο χαστούκι.
Ακόμη και σήμερα.
Για εμένα είναι άγραφος νόμος.
Ο Βινς θεωρούσε ότι ο Χαλκ θα έμενε για πάντα,
αλλά ο Χαλκ είχε καλύτερη προσφορά απ' τον Τεντ Τέρνερ και καλύτερες αμοιβές.
"Το χρήμα μετράει", όπως λέει κι η έκφραση.
Κι ο Χαλκ προφανώς σκέφτηκε
ότι ο Βινς μπορεί να εκμηδενιζόταν μετά τη δίκη.
Ότι μπορεί να μην υπήρχε καν η εταιρεία.
Άλλη μία μέρα στο δικαστήριο για τον Βινς ΜακΜάν, ιδρυτή της WWE.
Ο Βινς ΜακΜάν κατηγορείται ότι συνωμότησε για να φουσκώσει τους παλαιστές του
με αναβολικά.
Η δίκη θα συνεχιστεί για μέρες και το ενδιαφέρον θα κορυφωθεί,
όταν καταθέσει ο επαγγελματίας παλαιστής Τέρι Μπολέα,
γνωστός σε όλους μας ως Χαλκ Χόγκαν.
Ειδικοί λένε ότι ο Χόγκαν είναι ο κεντρικός μάρτυρας της Εισαγγελίας
και ότι θα καταθέσει κατά του ΜακΜάν τον Μάιο.
Αφού έφυγα από την WWE,
οι αρχές ήθελαν να γίνω ο κεντρικός τους μάρτυρας.
Μου είπαν
ότι αν δεν έλεγα ό,τι ήθελαν να ακούσουν,
η έρευνα θα στρεφόταν εναντίον μου και ότι η ποινή ήταν 17 χρόνια.
Ο Χόγκαν δεν ήθελε να καταθέσει, τον ανάγκασαν.
Είχαν κάτι εναντίον του Χόγκαν,
αλλά ήθελαν τον Βινς, κι ο Χόγκαν αναγκάστηκε.
Το ποσοστό καταδίκης σε τέτοιες υποθέσεις ήταν υψηλό
κι όλοι πίστευαν ότι ο Βινς είχε ελάχιστες πιθανότητες.
Νομίζω ότι έχουν προσκομιστεί πολλές αποδείξεις
και τελικά επιβεβαιώνεται αυτό που πίστευα.
Ήμουν εκεί για δύο εβδομάδες
και φαινόταν ότι ο Βινς ήταν πολύ φοβισμένος.
Ο Βινς πλέον βρισκόταν σε πολύ δύσκολη θέση.
Εγώ πιστεύω στον νόμο της ζούγκλας.
Όταν κάτι είναι ασθενικό, το ποδοπατάς και το σκοτώνεις.
Εκείνη την εποχή με χτυπούσαν από παντού.
Πώς θα μπορούσα να το αντιμετωπίσω και να αντέξω;
Ο νόμος της ζούγκλας. Εντάξει.
Μου προσφέρθηκε ασυλία.
Και είπα "Εντάξει.
Μια χαρά. Ξέρω τι θα πω".
ΤΟ 1994 Ο ΒΙΝΣ ΜΑΚΜΑΝ ΑΠΕΣΥΡΕ ΤΗ ΜΗΝΥΣΗ ΠΕΡΙ ΔΥΣΦΗΜΙΣΗΣ
ΚΑΤΑ ΤΩΝ ΡΙΤΑ ΤΣΑΤΕΡΤΟΝ ΚΑΙ ΧΕΡΑΛΝΤΟ ΡΙΒΕΡΑ.
ΤΟ 2023, ΛΟΓΩ ΠΡΟΣΩΡΙΝΗΣ ΑΡΣΗΣ ΠΑΡΑΓΡΑΦΗΣ
ΓΙΑ ΘΥΜΑΤΑ ΣΕΞΟΥΑΛΙΚΩΝ ΕΓΚΛΗΜΑΤΩΝ ΣΤΗ ΝΕΑ ΥΟΡΚΗ,
Ο ΜΑΚΜΑΝ ΕΚΑΝΕ ΕΞΩΔΙΚΑΣΤΙΚΟ ΣΥΜΒΙΒΑΣΜΟ ΕΚΑΤΟΜΜΥΡΙΩΝ ΜΕ ΤΗΝ ΤΣΑΤΕΡΤΟΝ.
ΕΠΙΜΕΝΕΙ ΟΤΙ ΔΕΝ ΣΥΝΕΒΗ ΤΙΠΟΤΑ ΕΠΙΛΗΨΙΜΟ.
Υποτιτλισμός: Μάρθα Λυρώνη